CELEX: 32015R1342
Language: ro
Date: 2015-04-22 00:00:00
Title: Regulamentul delegat (UE) 2015/1342 al Comisiei din 22 aprilie 2015 de modificare a metodologiei de clasificare a produselor în funcție de domeniul de activitate, din anexa A la Regulamentul (UE) nr. 549/2013 al Parlamentului European și al Consiliului (Text cu relevanță pentru SEE)

4.8.2015   
            
            
               RO
            
            
               Jurnalul Oficial al Uniunii Europene
            
            
               L 207/35
            
         REGULAMENTUL DELEGAT (UE) 2015/1342 AL COMISIEI
   din 22 aprilie 2015
   de modificare a metodologiei de clasificare a produselor în funcție de domeniul de activitate, din anexa A la Regulamentul (UE) nr. 549/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (1), în special articolul 2 alineatul (2),
   întrucât:
   
               (1)
            
            
               Sistemul european de conturi instituit prin Regulamentul (UE) nr. 549/2013 (SEC 2010) este un sistem de conturi naționale și regionale destinat a satisface cerințele politicii economice, sociale și regionale ale Uniunii.
            
         
               (2)
            
            
               Anexa la Regulamentul (CE) nr. 451/2008 al Parlamentului European și al Consiliului (2), care prevede o clasificare a produselor în funcție de domeniul de activitate (CPA), a fost adoptată pentru a reflecta cerințele Uniunii în domeniul statisticii. Anexa respectivă a fost înlocuită prin Regulamentul (UE) nr. 1209/2014 al Comisiei (3).
            
         
               (3)
            
            
               Trimiterile la clasificarea produselor în funcție de domeniul de activitate (CPA) în cadrul sistemului european de conturi (SEC 2010) ar trebui să fie în conformitate cu noua clasificare stabilită prin Regulamentul (UE) nr. 1209/2014.
            
         
               (4)
            
            
               Prin urmare, Regulamentul (UE) nr. 549/2013 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa A la Regulamentul (UE) nr. 549/2013 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 174, 26.6.2013, p. 1.
   
      (2)  Regulamentul (CE) nr. 451/2008 al Parlamentului European și al Consiliului din 23 aprilie 2008 de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 145, 4.6.2008, p. 65).
   
      (3)  Regulamentul (UE) nr. 1209/2014 al Comisiei din 29 octombrie 2014 de modificare a Regulamentului (CE) nr. 451/2008 al Parlamentului European și al Consiliului de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 336, 22.11.2014, p. 1).
   
      ANEXĂ
      Anexa A la Regulamentul (UE) nr. 549/2013 se modifică după cum urmează:
      
                  1.
               
               
                  Expresiile „CPA Rev. 2” și „CPA 2008” se înlocuiesc cu următorul text:
                  „CPA”.
               
            
                  2.
               
               
                  În anexa 7.1, termenul „Grupurile 261: echipamente electronice și planșe” se înlocuiește cu următorul text:
                  „Grupurile 261: componente și plăci electronice”.
               
            
                  3.
               
               
                  Capitolul 23 se modifică după cum urmează:
                  
                              (a)
                           
                           
                              În tabelul P*3, paragraful „Produse ale industriei extractive; produse ale industriei prelucrătoare; energie electrică, gaz, distribuția apei și gestionarea deșeurilor; construcții și lucrări de construcții” se înlocuiește cu următorul paragraf:
                              „Produse ale industriei extractive; produse ale industriei prelucrătoare; energie electrică, gaz, aburi și aer condiționat; distribuția apei, servicii de canalizare, gestionarea deșeurilor și servicii de depoluare; construcții și lucrări de construcții”.
                           
                        
                              (b)
                           
                           
                              Tabelul P*10 se modifică după cum urmează:
                              
                                          (i)
                                       
                                       
                                          „Produse ale industriei extractive; produse ale industriei prelucrătoare; energie electrică, gaz, distribuția apei și gestionarea deșeurilor” se înlocuiește cu următorul text:
                                          „Produse ale industriei extractive; produse ale industriei prelucrătoare; energie electrică, gaz, aburi și aer condiționat; distribuția apei, servicii de canalizare, gestionarea deșeurilor și servicii de depoluare”;
                                       
                                    
                                          (ii)
                                       
                                       
                                          [nu privește versiunea în limba română]
                                       
                                    
                                          (iii)
                                       
                                       
                                          [nu privește versiunea în limba română]
                                       
                                    
                                          (iv)
                                       
                                       
                                          „servicii administrative” se înlocuiește cu următorul text:
                                          „servicii administrative și de asistență”;
                                       
                                    
                                          (v)
                                       
                                       
                                          „Servicii de administrație publică și apărare; servicii de asigurări sociale din sistemul public; învățământ; servicii de sănătate și asistență socială” se înlocuiește cu următorul text:
                                          „Servicii de administrație publică și apărare; servicii de asigurări sociale din sistemul public; servicii de învățământ; servicii de sănătate și asistență socială”;
                                       
                                    
                                          (vi)
                                       
                                       
                                          „Servicii de spectacole, culturale și recreative, servicii de reparare a bunurilor personale și gospodărești și alte servicii” se înlocuiește cu următorul text:
                                          „Servicii de spectacole, culturale și recreative; alte servicii; servicii ale gospodăriilor în calitate de angajatori; bunuri și servicii nediferențiate produse în gospodării pentru uzul propriu; servicii asigurate de organizații și organisme extrateritoriale”.
                                       
                                    
                        
                              (c)
                           
                           
                              Tabelul P*38 se modifică după cum urmează:
                              
                                          (i)
                                       
                                       
                                          „Produse textile, articole de îmbrăcăminte și produse din piele” se înlocuiește cu următorul text: „Produse textile, articole de îmbrăcăminte, produse din piele și produse conexe”;
                                       
                                    
                                          (ii)
                                       
                                       
                                          „Produse din lemn și din hârtie, servicii de tipărire” se înlocuiește cu următorul text: „Produse din lemn și din hârtie, servicii de tipărire și de înregistrare”;
                                       
                                    
                                          (iii)
                                       
                                       
                                          [nu privește versiunea în limba română]
                                       
                                    
                                          (iv)
                                       
                                       
                                          „Produse din cauciuc și mase plastice” se înlocuiește cu următorul text:
                                          „Produse din cauciuc și plastic”.
                                       
                                    
                        
                              (d)
                           
                           
                              Tabelul P*64 se modifică după cum urmează:
                              
                                          (i)
                                       
                                       
                                          „activități de recuperare a materialelor reciclabile” se înlocuiește cu următorul text: „servicii de recuperare a materialelor”;
                                       
                                    
                                          (ii)
                                       
                                       
                                          [nu privește versiunea în limba română].
                                       
                                    
                        
                              (e)
                           
                           
                              În tabelul P*88, „Produse din cauciuc și mase plastice” se înlocuiește cu următorul text:
                              „Produse din cauciuc și plastic”.